หนูใช้ยาแก้คันมีสเตียรอยด์ เพิ่งเริ่มใช้ไม่นานค่ะ ตอนนี้มีการเกิดผื่นเหมือนสิวที่หน้าอก หลัง ข้อพับแขน อาการแบบเกิดจากการใช้สเตียรอยด์มั้ยคะ สามารถรักษาอย่างไรให้หายเร็วๆบ้างคะ และอาการแบบนี้เป็นอันตรายมั้ยคะ รักษาโดยใช้ยาอพไรบ้างคะ
สวัสดีค่ะ การใช้ยาสเตียรอยด์แบบทาเฉพาะที่นั้นอาจมีผลข้างเคียงเรื่องผิวบาง เห็นเส้นเลือดชัด รอยขาวที่ผิวหนัง หรือในบางรายอาจมีสิวที่เกิดจากการใช้สเตียรอยด์ได้แนะนำการงดหรือลดการใช้ยาสเตียรอยด์เฉพาะที่ถ้าไม่มีข้อบ่งชี้แล้ว ถ้าคัน สามารถรับประทานยาแก้คันแทนได้ ไม่จำเป็นต้องทายาตัวดังกล่าว แล้วสังเกตอาการ ถ้าเป็นสิวจากสเตียรอยด์ที่ไม่รุนแรงมาก พอหยุดใช้ยา น่าจะค่อยๆยุบไปเองได้ แต่ถ้ายังเป็นมาก ควรพบแพทย์เพื่อประเมินรอยโรคอีกครั้ง อาจต้องมีการใช้ยารักษาสิวจ่ายโดยแพทย์ควบคู่ไปด้วยค่ะ